smcproject/ml-wiki-sentences huggingface dataset:
കൂടാതെ ഇലകളിലും തണ്ടുകളിലും കറ കാണപ്പെടുന്നതും ഇതിന്റെ സവിശേഷതയാണ്‌.
തറയിലും ചട്ടികളിലും വളർത്താമെന്നതും, നട്ട് രണ്ട് മുതൽ മൂന്ന് വർഷത്തിനുള്ളിൽ സ്വാഭാവിക ബോൺസായ് ആകൃതി രൂപപ്പെടുന്നു എന്നതും ഇതിന്റെ എടുത്തുപറയത്തക്ക സവിശേഷഗുണമാണ്‌ .
അഡീനിയം ചെടി നടീൽ വസ്തു
വിത്തുകൾ വഴിയോ ചെടികളിൽ ഗ്രാഫ്റ്റിംഗ് രീതി വഴിയോ ഉത്പാദിപ്പികുന്ന ചെടികളാണ്‌ സാധാരണയായി നടീൽവസ്തുവായി ഉപയോഗിക്കുക.
അഡീനിയത്തിൽ പൂക്കൾ ഉണ്ടാകുമ്പോൾ   അവയിൽ സ്വാഭാവിക പരാഗണം വഴി ഉത്പാദിപ്പിക്കപ്പെടുന്ന കാളക്കൊമ്പിന്റെ ആകൃതിയിലുള്ള കായ്കളിൽ നിന്നും പാകമാകുമ്പോൾ വിത്തുകൾ ശേഖരിക്കുന്നു.
അങ്ങനെയുള്ള വിത്തുകൾ വഴി മുളപ്പിച്ചെടുക്കുന്ന സസ്യങ്ങൾക്ക് മാതൃ സസ്യത്തിന്റെ സ്വാഭാവിക ഗുണങ്ങൾ ചിലപ്പോൾ കാണാറില്ല.
അത്തരം സസ്യങ്ങളിൽ 'സ്റ്റോൺ ഗ്രാഫ്റ്റ്' വഴി പുതിയ തൈകൾ ഉത്പാദിപ്പിക്കുന്നു .
ചട്ടികളിലോ നിലത്തോ നടാൻ പറ്റിയ ഒരു സസ്യമാണിത്.
ഏകദേശം പത്ത് ഇഞ്ച് വരെ വലിപ്പമുള്ള ചട്ടികളിലാണ്‌ സാധരണയായി അഡീനിയം വളർത്തുന്നതിനായി ഉപയോഗിക്കുന്നത്.
ആറ്റുമണൽ, ചുവന്ന മണ്ണ് എന്നിവ 2:1 എന്ന അനുപാതത്തിൽ തയ്യാറാക്കുന്ന മിശ്രിതത്തിൽ അടിവളമായി 50ഗ്രാം സ്റ്റെറാമീൽ ചേർക്കുന്നു.
വിത്തുവഴിയോ ഗ്രാഫ്റ്റിംഗ് വഴിയോ വളർത്തിയെടുക്കുന്ന ചെടികളുടെ ഗോളാകൃതിയിലുള്ള താഴ്ഭാഗം  മിശ്രിതത്തിന്‌ മുകളിൽ കാണുന്ന വിധമാണ്‌ നടുന്നത്.
ചട്ടികളിൽ നട്ട ചെടി തുടർവളർച്ച കാണിച്ചാൽ 6-7 മണിക്കൂർ നേരിട്ട് സൂര്യപ്രകാശം ഏൽക്കുന്നിടത്തേയ്ക്ക് മാറ്റി സ്ഥാപിക്കാവുന്നതാണ് ‌.
അഡീനിയം പൂവ്
നന്നായി നീർവാഴ്ചയുള്ളതും 6 മുതൽ 7 മണിക്കൂർ നേരിട്ട് സൂര്യപ്രകാശം ഏൽക്കുന്നതുമായ സ്ഥലമാണ്‌ തറയിൽ നടുമ്പോൾ തിരഞ്ഞെടുക്കേണ്ടത്.
നിലത്ത് തയ്യാറാക്കിയ കുഴികളിൽ ചട്ടികൾക്കായി തയ്യാറാക്കിയതുപോലെയുള്ള മിശ്രിതമാണ്‌ ഉപയോഗിക്കുന്നത്.
കൂടാതെ ഈ മിശ്രിതത്തിൽ 6-7 ഫുറഡാൻ തരികൾ വിതറുന്നത് ചെടിയെ കീടബാധയിൽ നിന്നും രക്ഷിക്കും.
നട്ടതിനുശേഷം നന്നായി നനച്ചുകൊടുക്കുക.
പിന്നീട് 2-3 ദിവസത്തേയ്ക്ക് നനയുടെ ആവശ്യമില്ല.
പരിപാലനം അഡീനിയത്തിന്റെ മൊട്ട്
ഉണക്കിപ്പൊടിച്ച ആട്ടിൻ കാഷ്ഠം , മീൻ വളം, സ്റ്റെറ്റാമീൽ എന്നിവയെല്ലാം അഡീനിയത്തിന്‌ നൽകാവുന്ന ജൈവവളങ്ങളാണ്‌ .
വളം മേൽമണ്ണുമായി നല്ലതുപോലെ കൂട്ടിക്കലർത്തിയാണ്‌ ചെടികൾക്ക് നൽകുന്നത്.
വെള്ളത്തിൽ പൂർണ്ണമായും ലയിക്കുന്ന 19:19:19 എന്ന രാസവളക്കൂട്ട് ഒരു ലിറ്റർ വെള്ളത്തിൽ 2ഗ്രാം എന്ന അളവിൽ ലയിപ്പിച്ച് രണ്ടാഴ്ചയിലൊരിക്കൽ  നൽകുകയാണെങ്കിൽ , ചെടികൾക്ക് നല്ല കരുത്തും വളർച്ചയ്ക്കും സഹായകരമാകും.
പൂക്കൾ ധാരാളമായി ഉണ്ടാകുന്നതിലേയ്ക്കായി മാസത്തിലൊരിക്കൽ രണ്ടുഗ്രാം പൊട്ടാസ്യം നൈട്രേറ്റ് വെള്ളത്തിൽ ചേർത്ത് നൽകിയാൽ മതിയാകും.
മിശ്രിതത്തിന്റെ ഉപരിതലം എപ്പോഴും ഈർപ്പം നിൽക്കാത്ത വിധത്തിൽ വൃത്തിയായി സൂക്ഷിക്കേണ്ടതാണ്‌.
കൂടാതെ മിശ്രിതത്തിലെ മേൽമണ്ണ് മാസത്തിലൊരിക്കൽ നന്നായി ഇളക്കി വായു സഞ്ചാരം സുഗമമാക്കുകവഴി കടചീയൽ എന്ന രോഗത്തിൽ നിന്നും ചെടിയെ സം‌രക്ഷിക്കാവുന്നതാണ്‌ .
വിത്തുവഴി വളർത്തിയെടുക്കുന്ന ചെടികൾ 6-7 മാസം പ്രായമെത്തുമ്പോൾ ചുവട്ടിൽ നിന്നും 4-5 ഇഞ്ച് ഉയരത്തിൽ നിർത്തി തണ്ടിന്റെ മുകൾ ഭാഗം മുറിച്ചു നീക്കുന്നത് കൂടുതൽ ശിഖരങ്ങൾ ഉണ്ടാകുന്നതിന്‌ സഹായിക്കും.
മുറി ഭാഗത്ത് കുമിൾ നാശിനി കുഴമ്പു രൂപത്തിൽ തേച്ച് കീടബാധയിൽ നിന്നും സം‌രക്ഷണം നൽകാം.
ഗ്രാഫ്റ്റിംഗ് വഴി വളർത്തിയെടുക്കുന്ന തൈകൾ ആദ്യവർഷം തണ്ട് മുറിച്ച് നീക്കേണ്ട ആവശ്യമില്ല.
മഴക്കാലത്ത് പൂർണ്ണമായും നന ഒഴിവാക്കുകയും, മിശ്രിതത്തിൽ നിന്നും വെള്ളം വാർന്നുപോകുന്നു എന്ന് ഉറപ്പാക്കുകയും വേണം.
വേനൽ  കാലത്ത് ചട്ടികളിൽ നേരിയ ഈർപ്പം നിലനിർത്തുന്ന വിധത്തിൽ നന മതിയാകും.
മേയ് , ജൂൺ മാസങ്ങളിൽ കമ്പുകോതൽ നടത്തിയാൽ സെപ്റ്റംബർ- ഒക്ടോബർ മാസത്തോടുകൂടി ധാരാളം പൂക്കൾ ഉണ്ടാകുന്നതിന്‌ കാരണമാകും.
അഡീനിയത്തിന്‌ കുള്ളൻ ആകൃതി നിലനിർത്തുവാനും ബോൺസായ് ആകൃതി ലഭിക്കുന്നതിനും കമ്പുകോതൽ സഹായിക്കും.
2 മുതൽ 3 വർഷം വരെ പ്രായമായ ചെടികൾ ആഴം കുറഞ്ഞ ചട്ടികളിലേയ്ക്ക് മാറ്റി നടാവുന്നതാണ്‌.
ഇതുമൂലം, വേരുകൾക്ക്  ശരിയായി വളരാൻ സാധിക്കാതെ പുറത്തേയ്ക്ക് തള്ളിവരികയും പിന്നീട് ക്രമേണ തടിച്ച പ്രകൃതമാകുകയും ചെയ്യും .
രോഗകീടബാധ‍
അഡീനിയത്തിന്‌ പ്രധാനമായും ഉണ്ടാകുന്ന രോഗമാണ്‌ കട ചീയൽ.
വർഷകാലത്ത് രണ്ടാഴ്ചയിലൊരിക്കൽ ഏഴു തുള്ളി 'ഇമിഡോക്ലോപ്രിഡ്' അടങ്ങിയിട്ടുള്ള കീടനാശിനിയും രണ്ടുഗ്രാം 'കോണ്ടഫ്' കുമിൾ നാശിനിയും ഒരു ലിറ്റർ വെള്ളത്തിൽ ലായനിയായി തളിച്ചുകൊടുക്കുന്നത് കടചീയലും അതുപോലെയുള്ള മറ്റ് രോഗങ്ങളും മാറുവാൻ സഹായിക്കും .
കുമിളുകൾ ഉണ്ടാക്കുന്ന ചീയൽ രോഗത്തിന്റെ ആദ്യലക്ഷണം ഇലകളിൽ കാണുന്ന മഞ്ഞ നിറമാണ്‌.
രോഗലക്ഷണങ്ങൾ തുടങ്ങിയാൽ മൂന്നുഗ്രാം 'ഇൻഡോഫിൽ' ഒരു ലിറ്റർ വെള്ളത്തിൽ ലായനിയാക്കി നാലുദിവസത്തിലൊരിക്കൽ തളിക്കുന്നത് നന്നായിരിക്കും .
ചിത്രശാല അഡീനിയത്തിന്റെ ചിത്രങ്ങൾ അവലംബം
അഡുകു
അഡുകു വടക്കെ ഉഗാണ്ടയിലെ അപക് ജില്ലയിലെ ഒരു പട്ടണമാണ്.
അപക് ജില്ലയിലെ ഒരു മുനിസിപ്പാലിറ്റിയുമാണ്.
ലങൊ ഉപ മേഖലയിലെ വലിയ നഗരമായ ലിറയുടെ തെക്കുപടിഞ്ഞാറായി 36കി.
ദൂരത്തിലാണ് അഡുകു.
ജില്ല ആസ്ഥാനമായ അപകിന്റെ കിഴക്കായി 24 കി.
മീ അകലെയാണ് അഡുകു The coordinates of the town are:2°01'10.0"N, 32°43'12.0"E (Latitude:2.0194; Longitude:32.7200).
അഡുഗു വരമുല ഇംഗ്ലീഷ് വിലാസം https://ml.wikipedia.org/wiki/ADugu_varamula ത്യാഗരാജസ്വാമികൾ
ത്യാഗരാജസ്വാമികൾ ആരഭിരാഗത്തിൽ ചിട്ടപ്പെടുത്തിയ ഒരു കൃതിയാണ് അഡുഗു വരമുല .
തെലുഗുഭാഷയിൽ രചിച്ചിരിക്കുന്ന ഈ കൃതി ചാപ്പ് താളത്തിലാണ് ചിട്ടപ്പെടുത്തിയിരിക്കുന്നത്.
അഡുഗു വരമുല നിച്ചേദനു (അഡുഗു) അനുപല്ലവി
അഡുഗഡുഗുകു നിന്നേ ദലചു ചുന്നാനു അത്ഭുതമൈനഭക്തികിസൊക്കിനാനു  (അഡുഗു) ചരണം 1
ധന കനകമുലു എന്നൈന നീകു ദാരപുതൃലു സൊഗസൈന യിണ്ട്ല ചനുവുന നൊസഗുദു - സംശയമേല തക്കുവു ചിക്കഗനേല ദാനവബാല (അഡുഗു) ചരണം 2
അക്രമ ദനുജുല ഗൊട്ടി നീ യാപദലനു ദലമെട്ടി വിക്രമമുന ബഹു വിഖ്യാതിഗാ വിധി ശക്രാദുല ബട്ടമുല നൊസഗെദനു (അഡുഗു) ചരണം 3
വാജി ഗജാന്ദൊളികമുലു നീകു വരമൈന മണി ഭൂഷനമുലു രാജിക നൊസഗക രവ താളലേനു വരത്യാഗരാജാപ്തുഡ നേനു (അഡുഗു) അവലംബം പുറത്തേക്കുള്ള കണ്ണികൾ രാമമൂർത്തിയുടെ ആലാപനം
അയോട്ട ഗ്രീക്ക് അക്ഷരമാല Αα ആൽഫ Νν നൂ Ββ ബീറ്റ Ξξ ക്സി Γγ ഗാമ Οο ഒമിൿരോൺ Δδ ഡെൽറ്റ Ππ പൈ Εε എപ്സിലോൺ Ρρ റൗ Ζζ സീറ്റ Σσς സിഗ്മ Ηη ഈറ്റ Ττ റ്റൗ Θθ തീറ്റ Υυ അപ്സിലോൺ Ιι അയോട്ട Φφ ഫൈ Κκ കാപ്പ Χχ കൈ Λλ ലാംബ്ഡ Ψψ സൈ Μμ മ്യൂ Ωω ഒമേഗ ചരിത്രം Archaic local variants Diacritics Ligatures Numerals ϛ (6) ϟ (90) ϡ (900) മറ്റ് ഭാഷകളിൽ Bactrian Coptic Albanian അനുബന്ധം Use as scientific symbols പുസ്തകങ്ങൾ വർഗ്ഗം ചിത്രങ്ങൾ ക സ തി
ഗ്രീക്ക് അക്ഷരമാലയിലെ ഒമ്പതാമത്തെ അക്ഷരമാണ് അയോട്ട (ഇംഗ്ലീഷ്: Iota /aɪˈoʊtə/; uppercase Ι , lowercase ι ; ഗ്രീക്ക്: Ιώτα).
ഫിനീഷ്യൻ അക്ഷരമായ യോധ് ഇൽനിന്നാണ് അയോട്ട ഉദ്ഭവിച്ചിരിക്കുന്നത്.
ഗ്രീക്ക് അയോട്ടയിൽനിന്നും ഉദ്ഭവിച്ച ചില അക്ഷരങ്ങളാണ് ലത്തീൻ അക്ഷരങ്ങളായ ഐ(I) യും ജെ(J) യും, സിറിലിക് അക്ഷരങ്ങളായ І (І, і), Yi (Ї, ї), Je (Ј, ј), കൂടാതെ അയോട്ടഡ് അക്ഷരങ്ങളും (e.g. Yu (Ю, ю)).
അവലംബം ↑ Victor Parker, A History of Greece, 1300 to 30 BC , (John Wiley Sons, 2014), 67.
അയോഡിൻ ഇംഗ്ലീഷ് വിലാസം https://ml.wikipedia.org/wiki/Iodine 53 ടെല്ലൂറിയം ← അയോഡിൻ → Xe Br ↑ I ↓ At [[File:{{{symbol}}}-TableImage.png|300px]] ആവർത്തനപ്പട്ടിക പൊതു വിവരങ്ങൾ പേര് , പ്രതീകം , അണുസംഖ്യ അയോഡിൻ, I, 53 അണുഭാരം 126.90447(3) ഗ്രാം/ മോൾ ഗ്രൂപ്പ് , പിരീഡ് , ബ്ലോക്ക് {{{ഗ്രൂപ്പ്}}},{{{പിരീഡ്}}},{{{ബ്ലോക്ക്}}} രൂപം {{{രൂപം}}} അയോഡിൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹാലൊജനുകളുടെ കൂട്ടത്തിൽ പെടുന്ന ഒരു മൂലകമാണ് അയോഡിൻ .
സാധാരണ സാഹചര്യങ്ങളിൽ അയോഡിൻ വയലറ്റ് നിറത്തിലുള്ള മൂലകമാണ്.
ഇതിന്റെ സാന്ദ്രത 4.933  g·cm−3 -റും, അയോഡിന്റെ അണുസംഖ്യ 53-ഉം പ്രതീകം I എന്നുമാണ്.
ആവർത്തനപ്പട്ടികയിലെ 17-ആം ഗ്രൂപ്പിൽ 5-ആം വരിയിലാണിതിന്റെ സ്ഥാനം.
ദ്വയാണുതന്മാത്രകളായാണ് അയോഡിൻ നിലകൊള്ളുന്നത്; I 2 .
അയോഡിൻ ടിഞ്ചർ ഇംഗ്ലീഷ് വിലാസം https://ml.wikipedia.org/wiki/Tincture_of_iodine
അയോഡിൻ ടിഞ്ചർ ഒരു അണുനാശിനിയാണ് .
സാധാരണയായി 2 മുതൽ 7% വരെ അയഡിൻ , പൊട്ടാസ്യം അയഡൈഡ് അല്ലെങ്കിൽ സോഡിയം അയോഡൈഡ് എന്നിവയ്‌ക്കൊപ്പം എത്തനോളിന്റെയും വെള്ളത്തിന്റെയും മിശ്രിതമാണ്.
സാധാരണയായി അയോഡിൻ വെള്ളത്തിൽ ലയിക്കുന്നില്ല.
എന്നാൽ പൊട്ടാസ്യം അയഡൈഡ് ചേർക്കുമ്പോൾ അയോഡിൻ അലിഞ്ഞു ചേരുന്നു.
കൂടാതെ എത്തനോൾ അയോഡിൻ അലിഞ്ഞുചേരാൻ സഹായിക്കുന്നു.
അയോഡിൻ ടിഞ്ചറിൽ ഏകദേശം തുല്യ അളവിൽ അയോഡൈഡും അയഡിനും ഉണ്ട്.
ഇത് ചർമ്മ അണുനാശിനിയായും ജല അണുനാശിനിയായും ഉപയോഗിക്കാം.
ചെറിയ മുറിവുകൾ, പൊള്ളൽ, പോറലുകൾ എന്നിവ അണുവിമുക്തമാക്കാൻ ഇത് ഉപയോഗിക്കുന്നു.
ഇതും കാണുക പോവിഡോൺ-അയഡിൻ അവലംബം ↑ ↑ പുറത്തേക്കുള്ള കണ്ണികൾ Health Canada Drinking water quality See the section on: water away from home
അയോണിയൻ കടൽ The Ionian Sea, view from the island Kefalonia , Greece The Ionian Sea, as seen from Corfu Island, Greece , and with Saranda , Albania in the background
അഡ്രിയാറ്റിക് കടലിനു തെക്കായി സ്ഥിതിചെയ്യുന്ന മദ്ധ്യധരണ്യാഴിയിലെ ഒരു ഉൾക്കടലാണ് അയോണിയൻ കടൽ ( Ionian Sea ഗ്രീക്ക് : Ιόνιο Πέλαγος [iˈonio ˈpelaɣos] ; ഇറ്റാലിയൻ : Mar Ionio [mar ˈjɔːnjo] ; അൽബേനിയൻ : Deti Jon [dɛti jɔ:n ] ) .
അയോണിയൻ കടലിന്റെ പടിഞ്ഞാറായി തെക്കൻ ഇറ്റലിയും ,വടക്കായി തെക്കൻ അൽബേനിയയും ഗ്രീസിന്റെ പടിഞ്ഞാറേ തീരവും സ്ഥിതിചെയ്യുന്നു
അയോണിയൻ കടലിലെ പ്രധാന ദ്വീപുകളെല്ലാം ഗ്രീസിൽ ഉൾപ്പെടുന്നു, ഇവയെ അയോണിയൻ ദ്വീപുകൾ എന്ന് വിളിക്കപ്പെടുന്നു.
കോർഫൂ , ഇതക , പാക്സസ്, ലൂക്കസ്, കെഫാലീനീയ, സാന്തീ, കീതീറാ എന്നിവയാണ് അയോണിയൻ ദ്വീപുകളിൽ വലിയവ.
മദ്ധ്യധരണ്യാഴിയിലെ ഏറ്റവും ആഴമുള്ളത് −5,267 m (−17,280 ft) അയോണിയൻ കടലിലെ 36°34′N 21°8′E ﻿ / ﻿ 36.567°N 21.133°E ﻿ / 36.567; 21.133 ആണ്.
ലോകത്തിലെ ഏറ്റവുമധികം ഭൂകമ്പസാധ്യതയുള്ള പ്രദേശങ്ങളിലൊന്നാണിത്.
അയോ അഡെസന്യ ഇംഗ്ലീഷ് വിലാസം https://ml.wikipedia.org/wiki/Ayo_Adesanya
ഒരു നൈജീരിയൻ ചലച്ചിത്ര നടിയും സംവിധായകയും നിർമ്മാതാവുമാണ് അയോ അഡെസന്യ (ജനനം 11 ഓഗസ്റ്റ് 1969).
യോറോബയിലും ഇംഗ്ലീഷ് ഭാഷയിലുമുള്ള സിനിമകളിലും അയോ അഡെസന്യ അഭിനയിക്കുന്നു.
തെക്കുപടിഞ്ഞാറൻ നൈജീരിയയിലെ ഒഗൺ സംസ്ഥാനത്തിലെ ഇജേബു എന്ന ഇജാഗൺ സ്വദേശിയാണ് അയോ അഡെസന്യ.
സംസ്ഥാന തലസ്ഥാനമായ ഇബാദാനിലെ സെന്റ് ആൻസ് സ്കൂളിൽ അയോ അഡെസന്യ പഠിച്ചു.
ആദ്യത്തെ സ്കൂൾ ലീവിംഗ് സർട്ടിഫിക്കറ്റും വെസ്റ്റ് ആഫ്രിക്കൻ സീനിയർ സ്കൂൾ സർട്ടിഫിക്കറ്റും നേടി.
പിന്നീട് അവർ ഇബാദാൻ സർവകലാശാലയിൽ നിന്നും മാസ് കമ്മ്യൂണിക്കേഷനിൽ ബിരുദം നേടി.
അയോ അഡെസന്യ 1986 -ൽ നാഷണൽ യൂത്ത് സർവീസ് സ്കീം (NYSC) പൂർത്തിയാക്കിയതിനു ശേഷം തന്റെ കരിയർ ആരംഭിച്ചു.
അയോ അഡെസന്യ നൈജീരിയൻ സിനിമാ വ്യവസായത്തിൽ (നോളിവുഡ്) പ്രൊഫഷണലായി ചേർന്നു.
അവരുടെ പ്രൊഫഷണൽ അഭിനയ ജീവിതം ആരംഭിച്ചു.
ടെലിവിഷനിൽ ആദ്യമായി പ്രത്യക്ഷപ്പെട്ടത് തുഞ്ചി ബമിഷിഗ്ബിന്റെ പാലസ് എന്ന സോപ്പ് ഓപ്പറയിലാണ്.
അയോ അഡെസന്യ പിന്നീട് യോറുബ ഭാഷാ ചലച്ചിത്ര വ്യവസായത്തിൽ ചേർന്നു.
അവിടെ അവർ നിരവധി സിനിമകൾ അവതരിപ്പിക്കുകയും നിർമ്മിക്കുകയും സംവിധാനം ചെയ്യുകയും ചെയ്തു.
അയോ അഡെസന്യ ഇംഗ്ലീഷ് ഭാഷാ സിനിമകളിലും അഭിനയിക്കുന്നു.
അയോ അഡെസന്യ മുമ്പ് ഗോറിയോള ഹസ്സനെ വിവാഹം കഴിച്ചിരുന്നുവെങ്കിലും ഇപ്പോൾ വേർപിരിഞ്ഞു.
അയോ അഡെസന്യയ്ക്ക് ഒരു മകനുമുണ്ട്.
അയോണിക ബന്ധനം ഇംഗ്ലീഷ് വിലാസം https://ml.wikipedia.org/wiki/Ionic_bonding Sodium and fluorine atoms undergoing a redox reaction to form sodium fluoride .
The oppositely charged ions – typically a great many of them – are then attracted to each other to form a solid.
അയോണിക ബന്ധനം എന്നത് അയോണിക സംയുക്തങ്ങളിലെ ആദ്യത്തെ പരസ്പരമുള്ള പ്രവർത്തനമായ വിപരീതചാർജ്ജുള്ള അയോണുകൾ തമ്മിലുള്ള ഇലക്ട്രോസ്റ്റാറ്റിക്ക് ആകർഷണത്തിന് കാരണമായ ഒരു തരം രാസബന്ധനമാണ്.
ഈ അയോണുകൾ ഒന്നോ അതിലധികമോ ഇലക്ട്രോണുകൾ വിട്ടുകൊടുത്ത ആറ്റങ്ങളോ (കാറ്റിയോണുകൾ എന്നറിയപ്പെടുന്നു) ഒന്നോ അതിലധികമോ ഇലക്ട്രോണുകൾ സ്വീകരിച്ച ആറ്റങ്ങളോ (ആനയോൺ എന്നറിയപ്പെടുന്നു) ആണ്.
ഇലക്ട്രോണുകളുടെ ഈ കൈമാറ്റം ഇലക്ട്രോവാലൻസ് എന്നറിയപ്പെടുന്നു.
ഇലക്ട്രോണുകളുടെ പങ്കുവെക്കൽ കോവാലൻസ് എന്നാണറിയപ്പെടുന്നത്.
സാധാരണ സാഹചര്യങ്ങളിൽ കാറ്റയോൺ എന്നത് ലോഹആറ്റമാണ് ആനയോൺ എന്നത് ലോഹമല്ലാത്ത ആറ്റമാണ്.
എന്നാൽ ഈ അയോണുകൾക്ക് കൂടുതൽ സങ്കീർണ്ണമായ ഒരു പ്രകൃതം ഉണ്ടാകാം.
ഉദാ: NH4+ അല്ലെങ്കിൽ SO42−.
ലളിതമായ വാക്കുകളിൽ പറഞ്ഞാൽ അയോണിക ബന്ധനമെന്നത് രണ്ട് ആറ്റങ്ങൾക്ക്  പൂർണ്ണമായ ബാഹ്യതമ ഷെല്ല് ലഭിക്കാനായി ലോഹത്തിൽ നിന്ന് അലോഹത്തിലേക്കുള്ള ഇലക്ട്രോണിന്റെ കൈമാറ്റമാണ്.
പ്രധാനപ്പെട്ട കാര്യം എന്തെന്നാൽ, ഒരു മറ്റൊന്നിൽ നിന്നും ഒരു ഇലക്ട്രോൺ സ്വീകരിച്ചുകൊണ്ടുള്ള പൂർണ്ണമായ അയോണിക ബന്ധനം നിലനിൽക്കുന്നില്ല എന്നതാണ്.
എല്ലാ അയോണിക് സംയുക്തങ്ങൾക്കും ചെറിയതോതിൽ സഹസംയോജക ബന്ധനമോ ഇലക്ട്രോണിന്റെ പങ്കുവെയ്ക്കലോ ഉണ്ട്.
അതുകൊണ്ട് അയോണിക ബന്ധനം എന്ന പദം ഉപയോഗിക്കുന്നത് അയോണിക സ്വഭാവം സഹസംയോജക സ്വഭാവത്തേക്കാൾ കൂടുതലായിരിക്കുമ്പോഴാണ്.
അതായത്, രണ്ട് ആറ്റങ്ങൾക്കിടയിലെ വലിയ ഇലക്ട്രോനെഗറ്റീവിറ്റി അന്തരം ബന്ധനത്തെ ഇലക്ട്രോണുകൾ കൂടുതൽ തുല്യമായി പങ്കുവെയ്ക്കുന്ന സഹസംയോജകബന്ധനത്തേക്കാൾ കൂടുതൽ പോളാർ ആകാൻ കാരണമാകുന്നു.
അയോണിക സംയുക്തങ്ങൾ ഉരുകിയ അവസ്ഥയിലും ലായനിയിലായിരിക്കുമ്പോഴും വൈദ്യുതി കടത്തിവിടുന്നു.
എന്നാൽ ഇത് ഖരത്തിന്റെ പോലെയല്ല.
അയോണിക സംയുക്തങ്ങൾക്ക് അവ ഉൾക്കൊള്ളുന്ന അയോണുകളുടെ ചാർജ്ജുമായി ബന്ധപ്പെട്ട്  സാധാരണയായി ഉയർന്ന ദ്രവനിലയാണുള്ളത്.
ചാർജ്ജുകൾ ഉയർന്നതാണെങ്കിൽ കൊഹെങ്കീവ് ബലങ്ങൾ ശക്തമായിരിക്കും ദ്രവനില ഉയർന്നതായിരിക്കും.
അവ ദ്രവത്തിൽ ലയിക്കാനുള്ള പ്രവണത കാണിക്കുന്നു.
ഇവിടെ എതിരെയുള്ള പ്രവണതകളും ഉണ്ട് കൊഹെൻസീവ് ബലങ്ങൾ താഴ്ന്നതാണെങ്കിൽ ലയത്വം ഉയർന്നതായിരിക്കും.
ഇതും കാണുക കൂളംബ് നിയമം Ionic potential Linear combination of atomic orbitals ഓർബിറ്റൽ ഹൈബ്രഡൈസേഷൻ Chemical polarity അവലംബം
അയോണീകരണ ഊർജം ഇംഗ്ലീഷ് വിലാസം https://ml.wikipedia.org/wiki/Ionization_energy
ഒരു ഗ്രൂപ്പിൽ മുകളിൽ നിന്ന് താഴേക്ക് വരുമ്പോൾ ആറ്റത്തിന്റെ വലുപ്പം കൂടുന്നതിനനുസരിച് അയോണീകരണ ഊർജം കുറയുന്നു, പിരീഡിൽ ഇടതു നിന്ന് വലത്തോട്ട് പോകുമ്പോൾ അയോണീകര ഊർജം കൂടുന്നു  (പോസറ്റീവ് അയോണുകളെ ഉണ്ടാക്കുവാനുള്ള പ്രവണത കുറയുന്നു, കാരണം ആറ്റത്തിന്റെ വലുപ്പം കുറഞ്ഞു വരുന്നു)(EE)
ശൂന്യതയിൽ വാതകരൂപത്തിൽ ഏറ്റവും താഴ്ന്ന ഊർജ്ജസ്ഥിതിയിലുള്ള ഒരു ആറ്റത്തിൽനിന്നോ തന്മാത്രയിൽനിന്നോ ഒരു ബാഹ്യതമ ഇലക്ട്രോണിനെ അനന്തതയിലേക്ക് പുറന്തള്ളാനാവശ്യമായ ഊർജ്ജമാണ്‌ അയണീകരണ ഊർജ്ജം (ionization energy).
അയൊണൈസേഷൻ പൊടെൻഷ്യൽ എന്നും ഇതിനെ വിളിക്കാറുണ്ടായിരുന്നു.
അപ്പോൾ വോൾട്ട് ആയിരുന്നു ഇതിന്റെ ഏകകം.
എന്നാൽ ഇപ്പോൾ അയോണീകരണ ഊർജ്ജം എന്ന പേരാണ്‌ കൂടുതൽ ഉപയോഗിക്കുന്നത്.
അണുഭൗതികത്തിൽ ഇലക്ട്രോൺ വോൾട്ട്, രസതന്ത്രത്തിൽ കിലോജൂൾ/മോൾ എന്നിവയാണ്‌ കൂടുതലായി ഉപയോഗിക്കുന്ന ഏകകങ്ങൾ.
അയോഡിൻ പെന്റോക്സൈഡ് ഇംഗ്ലീഷ് വിലാസം https://ml.wikipedia.org/wiki/Iodine_pentoxide
I 2 O 5 എന്ന രാസസൂത്രമുള്ള സംയുക്തമാണ് അയോഡിൻ പെന്റോക്സൈഡ് .
അയോഡിക് ആസിഡിന്റെ  അൺഹൈഡ്രൈഡ് സംയുക്തമാണ് ഈ അയഡിൻ ഓക്സൈഡ്.
അയോഡിന്റെ   സ്ഥിരതയുള്ള ഒരേയൊരു ഓക്സൈഡാണിത്.
അയോഡിക് ആസിഡ്, വരണ്ട വായുവിന്റെ പ്രവാഹത്തിൽ, 200 ഡിഗ്രി സെന്റിഗ്രേഡ് ഊഷാമാവിൽ നിർജ്ജലീകരണം ചെയ്താണ് ഇത് ഉത്പാദിപ്പിക്കുന്നത്: 2HIO 3 → I 2 O 5 + H 2O.
അയോഡിൻ പെന്റോക്സൈഡ് സാധാരണ ഊഷ്മാവിൽ കാർബൺ മോണോക്സൈഡിനെ കാർബൺ ഡൈ ഓക്സൈഡിലേക്ക് എളുപ്പത്തിൽ ഓക്സീകരിക്കുന്നു: 5CO + I 2 O 5 → I 2 + 5CO 2
വാതക സാമ്പിളിലെ CO യുടെ സാന്ദ്രത വിശകലനം ചെയ്യാൻ ഈ പ്രതികരണം ഉപയോഗിക്കാം.
അയോഡിൻ പെന്റോക്സൈഡ്, SO 3 എന്നിവയോടുകൂടി അയോഡൈൽ ലവണങ്ങൾ  [IO 2 + ] ഉണ്ടാക്കുന്നു.
പക്ഷേ, സാന്ദ്രീകൃത സൾഫ്യൂറിക് ആസിഡിനൊപ്പം അയോഡൊസൈൽ ലവണങ്ങൾ [IO + ] സൃഷ്ടിക്കുന്നു.
350 ഡിഗ്രി താപനിലയിൽ ചൂടാക്കുമ്പോൾ അയോഡിൻ പെന്റോക്സൈഡ് വിഘടിച്ച് അയോഡിൻ (വാതകം), ഓക്സിജൻ എന്നിവയുണ്ടാകുന്നു.
അവലംബം 1 2 {{ cite book }} : Cite has empty unknown parameter: | name-list-format= ( help ) ↑ ↑ G. Baxter and G. Tilley, "A Revision of the Atomic Weights of Iodine and Silver," The Chemical News and Journal of Industrial Science; Volumes 99-100 , Royal Society Anniversary Meeting, December 3, 1909, p. 276.
അയോണോസ്ഫിയർ ഇംഗ്ലീഷ് വിലാസം https://ml.wikipedia.org/wiki/Ionosphere
ഭൗമാന്തരീക്ഷത്തിന്റെ ഏറ്റവും മുകളിലുള്ള പാളിയാണ് അയോണോസ്ഫിയർ .
ഈ ഭാഗത്തിന് വൈദ്യുതചാലകത (electrical conducticity) ഉണ്ട്.
സൂര്യനിൽനിന്നുള്ള ശക്തമായ അൾട്രാവയലറ്റ്, എക്സ്-റേ വികിരണങ്ങൾ മൂലം ഇവിടെയുള്ള തന്മാത്രകൾക്ക് അയോണീകരണം (ionisation) ഉണ്ടാകുന്നതു മൂലമാണ് അയോണോസ്ഫിയറിന് ഈ സ്വഭാവമുണ്ടാകുന്നത്.
അന്തരീക്ഷ വൈദ്യുതി ഉണ്ടാക്കുന്നതിൽ ഈ ഭാഗത്തിന് ശക്തമായ സ്വാധീനമുണ്ട്.
വിദൂരസ്ഥലങ്ങളിലേക്കുള്ള റേഡിയോ പ്രക്ഷേപണം സാധ്യമാക്കുന്നതിൽ അയോണോസ്ഫിയർ വളരെ പ്രധാനമായ ഒരു പങ്കു വഹിക്കുന്നു.
1878-ൽ ബാൾഫോർ സ്റ്റ്യുവർട്ട് എന്ന ശാസ്ത്രജ്ഞനാണ് ഭൂമിയുടെ അന്തരീക്ഷത്തിന്റെ മുകൾ ഭാഗത്ത് വൈദ്യുതചാലകതയുള്ള ഒരു സ്തരം ഉണ്ടാകാമെന്ന് നിർദ്ദേശിച്ചത്.
ഭൂമിയുടെ കാന്തമണ്ഡലത്തിന്റെ മൂല്യത്തിനുണ്ടാകുന്ന ചില ദൈനംദിന വ്യതിയാനങ്ങൾ വിശദീകരിക്കുന്നതിന് ഇപ്രകാരമുള്ളൊരു സ്തരം ആവശ്യമാണെന്ന് ഇദ്ദേഹം അനുമാനിച്ചു.
അയോണോസ്ഫിയറിലുണ്ടാകുന്ന വൈദ്യുതപ്രവാഹം മൂലം സംജാതമാകുന്ന കാന്തമണ്ഡലം ഭൂമിയുടെ സ്ഥിരകാന്തമണ്ഡലവുമായി പ്രതിപ്രവർത്തിച്ച് ഒരു പരിണതകാന്തമണ്ഡലമുണ്ടാക്കുമെന്നും അത് ഭൌമകാന്തമണ്ഡലത്തിന്റെ മൂല്യത്തിനു വ്യതിയാനം വരുത്തുമെന്നും അദ്ദേഹം അനുമാനിച്ചു.
സ്തരങ്ങൾ
അയോണോസ്ഫിയറിന് പ്രധാനമായും രണ്ടു സ്തരങ്ങളാണുള്ളത്.
കെന്നലി-ഹെവിസൈഡ് സ്തരം (E-layer), ആപ്പിൾടൺ സ്തരം (F-layer) എന്നിവയാണ് അവ; ഇവകൂടാതെ ഏറ്റവും താഴെയായി ഒരു ഡി-സ്തരവും (D-layer) കാണപ്പെടുന്നുണ്ട്.
അയോണോസ്ഫിയർ അന്തരീക്ഷത്തിൽ ഉണ്ടാക്കുന്ന വേലിയേറ്റങ്ങൾ മൂലം അയോണോസ്ഫിയറിന് ലംബമായും തിരശ്ചീനമായും ഉള്ള ചലനങ്ങൾ ഉണ്ടാകുന്നു.
ഡി-സ്തരവും (D-layer)
ഡി സ്തരം ഏറ്റവും ഉള്ളിലുള്ള സ്തരമാണ്.
ഏതാണ്ട് 50 മുതൽ 90 കി.
മി ഉയരത്തിലാണ് ഇത്.
ഇവിടെ അയോണീകരണം നടക്കുന്നത് പ്രധാനമായും ആൽഫ ഹൈഡ്രജൻ വികിരണം മൂലമാണ്.
കെന്നലി-ഹെവിസൈഡ് സ്തരം (E-layer)
ഇത് നടുക്കുള്ള സ്തരമാണ്.
90 മുതൽ 120 കിമി വരെയാണിതിന്റെ ദൈർഘ്യം.
എക്സ് കിരണങ്ങളും അൾട്രാവയലറ്റ് കിരണങ്ങളും മൂലമാണ് ഈ സ്തരത്തിൽ പ്രധാനമായും അയോണീകരണം സംഭവിക്കുന്നത്.
ആപ്പിൾടൺ സ്തരം (F-layer)
ഏറ്റവും മുകളിലുള്ള സ്തരമാണിത്.
120 മുതൽ 400 കിലോമീറ്റർ വരെ ഈ സ്തരം വ്യാപിച്ചുകിടക്കുന്നു.
അയോണിക പോൾ ഇംഗ്ലീഷ് വിലാസം https://ml.wikipedia.org/wiki/Ayonika_Paul
അയോണിക പോൾ (ജനനം 23 സെപ്റ്റംബർ 1992) ഇന്ത്യൻ ഷൂട്ടർ ആണ്.
10 മീറ്റർ എയർ റൈഫിളിൽ ആണ് അയോണിക മത്സരിക്കുന്നത്.
2014 ലെ കോമൺ വെൽത്ത് ഗെയിംസിൽ വെള്ളി മെഡൽ നേടിയിരുന്നു.
മുംബൈയിലെ ചെംബൂരിൽ സ്വാമി വിവേകാനന്ദ ഹൈസ്കൂളിൽ ആയിരുന്നു പ്രാഥമിക വിദ്യാഭ്യാസം.
പൻവേലുള്ള പിള്ളൈ എഞ്ചിനീയറിംഗ് കോളേജിൽ എഞ്ചിനീയറിംഗ് പൂർത്തിയാക്കിയതിനു ശേഷം ഇപ്പോൾ ഇലക്ട്രോണിക്ക് എഞ്ചിനീയറിംഗിൽ മാസ്റ്റർ ഡിഗ്രി ചെയ്യുന്നു.
നീന്തൽ വിദഗ്ദ്ധയായിരുന്ന അയോണികയ്ക്ക് പതുക്കെ ഷൂട്ടിങ്ങിൽ താത്പര്യം വരികയായിരുന്നു.
2014 ഇൽ സ്ലോവേനിയയിൽ നടന്ന ഐ എസ് എസ് എഫ് ലോകകപ്പിൽ വെങ്കലം അയോണിക നേടിയിരുന്നു.
ഐ എസ് എസ് എഫ് ലോക മെഡൽ പട്ടിക No. Event Championship Year Place Medal 1 10 മീറ്റർ എയർ റൈഫിൾ ഐ എസ് എസ് എഫ് ലോകകപ്പ് 2014 മരിബോർ References
അന്ന ജൂലിയ കൂപ്പർ ഇംഗ്ലീഷ് വിലാസം https://ml.wikipedia.org/wiki/Anna_J.
_Cooper
അമേരിക്കയിൽ നിന്നുമുള്ള ഒരു ആഫ്രോ-അമേരിക്കൻ പണ്ഡിതയും, അധ്യാപികയും, കറുത്ത വർഗ്ഗക്കാരുടെ ഉന്നമനത്തിനുവേണ്ടി പ്രവർത്തിച്ച വനിതയുമായിരുന്നു അന്ന ജൂലിയ ഹേവുഡ് കൂപ്പർ എന്ന അന്നാ കൂപ്പർ .
ഡോക്ടറേറ്റു ബിരുദം കരസ്ഥമാക്കിയ നാലാമത്തെ ആഫ്രോ-അമേരിക്കൻ വനിതയാണ് അന്ന.
ബാല്യം വിദ്യാഭ്യാസം
വടക്കൻ കരോളിനയിലുള്ള ഒരു അടിമവർഗ്ഗ കുടുംബത്തിലാണ് അന്ന ജനിച്ചത്.
പിതാവ് കൂപ്പർ ഒരു വേലക്കാരനായിരുന്നു.
1868 ൽ അന്നക്ക് ഒമ്പതു വയസ്സുള്ളപ്പോൾ ഒരു സ്കോളർഷിപ്പിനു അർഹയാവുകയും പുതിയതായി തുടങ്ങിയ സ്കൂളിൽ വിദ്യാഭ്യാസം ആരംഭിക്കുകയും ചെയ്തു.
കറുത്ത വർഗ്ഗക്കാരായ അടിമകൾക്ക് വിദ്യാഭ്യാസം നൽകുന്നതിനുവേണ്ടി തുടങ്ങിയ ഒരു വിദ്യാലയം ആയിരുന്നു അത്.
തൊഴിലധിഷ്ഠിത വിദ്യാഭ്യാസമായിരുന്നു അവിടെ വിദ്യാർത്ഥികൾക്കു വേണ്ടി തയ്യാറാക്കിയിരുന്നത്.
അന്ന ടൊമോവ സിൻടോവ് ഇംഗ്ലീഷ് വിലാസം https://ml.wikipedia.org/wiki/Anna_Tomowa-Sintow
ബൾഗേറിയൻ ഓപ്പറ ഗായികയാണ് അന്ന ടൊമോവ സിൻടോവ്.
ലോകമെമ്പാടുമുള്ള എല്ല പ്രധാന ഓപ്പറ ഹൗസുകളിലും ഗാനങ്ങൾ ആലപിച്ചിട്ടുണ്ട്.
1941 സെപ്തംബർ 22ന് ബൾഗേറിയയിലെ സ്റ്റാര സഗോറയിൽ ജനിച്ചു.
ആറാം വയസ്സിൽ പിയാനോ പഠനം ആരംഭിച്ചു.
പതിനാറാം വയസ്സിൽ ദേശീയ ഗാന മത്സരത്തിൽ വിജയിയായി.
പിന്നീട്,  സോഫിയയിലെ നാഷണൽ സംഗീതവിദ്യാലയത്തിൽ ചേർന്നു.
1988-ൽ ഗ്രാമി പുരസ്കാരം ലഭിച്ചിട്ടുണ്ട്.
അന്ന ടോമാസ്സെവിച്ച്സ്-ഡോബർസ്ക ഇംഗ്ലീഷ് വിലാസം https://ml.wikipedia.org/wiki/Anna_Tomaszewicz-Dobrska
അന്ന ടോമാസ്സെവിച്ച്സ്-ഡോബർസ്ക (ജീവിതകാലം: 1854-1918) വൈദ്യശാസ്ത്ര പരിശീലനം സിദ്ധിച്ച രണ്ടാമത്തെ പോളിഷ് വനിതയും പോളണ്ടിൽ പരിശീലനം നടത്തിയ ആദ്യത്തെ വനിതാ ഡോക്ടറുമായിരുന്നു.
1877-ൽ സൂറിച്ചിൽനിന്ന് അവർ വൈദ്യശാസ്ത്രത്തിൽ ബിരുദം നേടി.
സൂറിച്ചിലെ അഞ്ചാം വർഷത്തെ പഠനകാലത്ത് അവർ മാനസികരോഗികൾക്കായുള്ള ഒരു ഇൻസ്റ്റിറ്റ്യൂട്ടിൽ പ്രൊഫസർ എഡ്വേർഡ് ഹിറ്റ്സിഗിന്റെ (ജർമ്മൻ ന്യൂറോളജിസ്റ്റും സൈക്യാട്രിസ്റ്റും) സഹായിയായി ജോലി ചെയ്തിരുന്നു.
വൈദ്യശാസ്ത്ര ബിരുദം നേടിയ ശേഷം ബെർലിനിലും വിയന്നയിലും ഹ്രസ്വകാലം അവർ ജോലി ചെയ്തു.
എന്നിരുന്നാലും, പോളണ്ടിൽ വൈദ്യശാസ്ത്രം പരിശീലിക്കാനുള്ള അവകാശം നൽകുന്ന സംസ്ഥാന പരീക്ഷയിൽ വിജയിക്കാൻ അവളെ അനുവദിച്ചില്ല, എന്നുമാത്രമല്ല ഒരു വനിതയായതിനാൽ പോളിഷ് സൊസൈറ്റി ഓഫ് മെഡിസിനിൽ അംഗത്വത്തിൽ‌നിന്ന് അവൾ നിരസിക്കപ്പെടുകയും ചെയ്തു.
സെന്റ് പീറ്റേഴ്‌സ്ബർഗിലേക്ക് താമസം മാറിയ അവർ അവിടെ സംസ്ഥാന പരീക്ഷയിൽ വിജയംനേടി.
പോളിഷ് സാമ്രാജ്യത്തിലും റഷ്യയിലും സ്ത്രീകളുടെ ആരോഗ്യവും ശിശുരോഗ ചികിത്സയും പരിശീലിക്കാൻ ഇത് അവളെ അനുവദിച്ചു.
1882-ൽ വാർസോയിൽ പ്രസവസമയത്ത് അണുബാധയുടെ ഒരു പകർച്ചവ്യാധി പൊട്ടിപ്പുറപ്പെടുകയും കുറച്ച് പ്രസവ ഷെൽട്ടറുകൾ തുറന്നതോടെ ഷെൽട്ടർ നമ്പർ 2 (പ്രോസ്റ്റ സ്ട്രീറ്റിൽ) നയിക്കാൻ അന്നയെ ചുമതലപ്പെടുത്തുകയും 1911 വരെ അവർ അതിനെ നയിക്കുകയും ചെയ്തു.
1896-ൽ വാർസോയിൽ സിസേറിയൻ നടത്തിയ ആദ്യ വ്യക്തിയെന്ന നിലയിൽ അവർ ശ്രദ്ധിക്കപ്പെട്ടു.
സൊസൈറ്റി ഓഫ് പോളിഷ് കൾച്ചറിന്റെ സ്ഥാപകരിൽ ഒരാളായിരുന്നു അവർ.
അന്ന പാവ്ലോന ഓഫ് റഷ്യ ഇംഗ്ലീഷ് വിലാസം https://ml.wikipedia.org/wiki/Anna_Pavlovna_of_Russia
അന്ന പാവ്ലോന ഓഫ് റഷ്യ (Russian: Анна Павловна; Dutch: Anna Paulowna;18 ജനുവരി 1795 [OS 7 ജനുവരി] - 1 മാർച്ച് 1865) നെതർലാന്റ്സിന്റെ ഒരു രാജ്ഞി ആയിരുന്നു.
യൂത്ത് റഷ്യയിലെ ഗ്രാൻഡ് ഡച്ചസ് അന്ന പാവ്‌ലോവ്ന, ഏകദേശം 1813.
അന്ന റഷ്യയിലെ ഗാഷിന കൊട്ടാരത്തിലെ പോൾ ഒന്നാമന്റെയും ചക്രവർത്തിനി മരിയ ഫിയോഡോറോവ്നയുടെ (ജനനനാമം: സോഫി ഡോറോത്തി വുട്ട്ടെംബെർഗ്) എട്ടാമത്തെ കുട്ടിയും ആറാമത്തെ മകളും ആയിരുന്നു.
അങ്ങനെ റഷ്യയിലെ ഇമ്പീരിയൽ ഹൈനസ് ഗ്രാൻഡ് ഡച്ചസ് അന്ന പാവ്ലോവ്ന ആയി.
ചെറുപ്പകാലം സഹോദരന്മാരായ നിക്കോളാസ് (1796-1855), മൈക്കിൾ (1798-1849) എന്നിവരോടൊപ്പം ചെലവഴിച്ചു.
വിദേശ ഭാഷകളും ഗണിതവും ഉൾപ്പെടെയുള്ള വിദ്യാഭ്യാസം അന്നയ്ക്കു ലഭിച്ചു.
കരകൗശലവസ്തുക്കളിലും ചിത്രകലയിലും അവർ മുമ്പിലായിരുന്നു.
1809-ൽ ഫ്രാൻസിലെ നെപ്പോളിയൻ ഒന്നാമൻ വിവാഹത്തിന് മൂത്ത സഹോദരി ഏകാതരിനയെ തെരഞ്ഞെടുക്കുന്നതിൽ പരാജയപ്പെട്ടതിനെത്തുടർന്ന്, നെപ്പോളിയൻ അന്നയെ വിവാഹത്തിന് ക്ഷണിച്ചു.
നെപ്പോളിയന്റെ താത്പര്യം നഷ്ടപ്പെടാൻ വേണ്ടി അമ്മ മറുപടിയുടെ ദൈർഘ്യം വർദ്ധിപ്പിച്ചു.
ഓസ്ട്രിയൻ ചക്രവർത്തിയുടെ പതിനെട്ടു വയസ്സുകാരിയായ മകൾ മേരി ലൂയിസിനെ പിന്നീട് അദ്ദേഹം വിവാഹം ചെയ്തു.
വിവാഹം 1824 നും 1825 നും ഇടയിൽ റഷ്യയിലെ അന്ന പാവ്‌ലോവ്ന.
1816 ഫെബ്രുവരി 21-ന്, സെന്റ് പീറ്റേഴ്സ്ബർഗിലെ വിന്റർ കൊട്ടാരത്തിലെ ചാപ്പലിൽ, അവർ ഓറഞ്ച് രാജകുമാരനെ വിവാഹം കഴിച്ചു.
പിന്നീട് അദ്ദേഹം നെതർലാന്റ്സിലെ വില്യം രണ്ടാമൻ ആയിത്തീർന്നു.
1815-ൽ വിയന്നയിലെ കോൺഗ്രസ്സിനുശേഷം സൃഷ്ടിച്ച സഖ്യത്തിന്റെ പ്രതീകമായി സഹോദരൻ സാർ അലക്സാണ്ടർ ഒന്നാമൻ ഈ വിവാഹം ഏർപ്പാടുചെയ്തത്.
റോമനോവ് കുടുംബത്തിലെ ഒരാൾക്കും അവരുടെ ഇഷ്ടത്തിനെതിരായി വിവാഹം ചെയ്യാൻ നിർബന്ധിക്കരുതെന്ന് തീരുമാനിച്ചതിനാൽ, വിവാഹത്തിന് മുമ്പ് വില്യമിനെ റഷ്യയിലേക്ക് ക്ഷണിക്കപ്പെട്ടു.
അങ്ങനെ അന്നയെ അടുത്ത് അറിയാനും അദ്ദേഹത്തെ വിവാഹം കഴിക്കാൻ അവൾ സമ്മതിക്കുകയും ചെയ്തു.
അവരുടെ വിവാഹസമയത്ത്, വില്യം രാജകുമാരന്റെ മക്കളെ പ്രൊട്ടസ്റ്റന്റ് വിഭാഗക്കാരായി വളർത്തണമെന്ന് ധാരണയായി.
അന്ന റഷ്യൻ ഓർത്തഡോക്സ് ആയിത്തന്നെ തുടർന്നു.
അലക്സാണ്ടർ പുഷ്കിൻ ഓറഞ്ച് രാജകുമാരൻറെ വിവാഹത്തിന് ഒരു പ്രത്യേക കവിത രചിക്കുകയും ആ കവിതയുടെ ശീർഷകത്തിൻറെ പേരിൽ ആണ് വിവാഹ ആഘോഷം സംഘടിപ്പിച്ചത്.
ദമ്പതികൾ ഒരു വർഷം റഷ്യയിൽ തുടർന്നു.
റഷ്യയും അവളുടെ പുതിയ മാതൃരാജ്യവും തമ്മിലുള്ള വ്യത്യാസത്തെക്കുറിച്ച് പ്രത്യേകിച്ചും ക്ലാസ് സമ്പ്രദായത്തെക്കുറിച്ചും ക്ലാസുകൾ തമ്മിലുള്ള വേർതിരിക്കലിനെക്കുറിച്ചും അന്ന പാവ്‌ലോവ്ന ഞെട്ടിപ്പോയി.
റോയൽറ്റിയും പൊതുജനവും തമ്മിലുള്ള ദൂരം റഷ്യയിലേതിനേക്കാൾ വലുതായിരുന്നില്ല.
നെതർലാൻഡിൽ ഇത് വളരെ കർശനമായിരുന്നു.
മാത്രമല്ല ഇതിലേക്ക് സ്വയം ക്രമീകരിക്കാൻ അവൾക്ക് ബുദ്ധിമുട്ടുകൾ ഉണ്ടായിരുന്നു.
1830-ൽ ബെൽജിയൻ വിപ്ലവം അവിടെനിന്നു വിട്ടുപോകാൻ അവരെ നിർബന്ധിതമാക്കുന്നത് വരെ ദമ്പതികൾ ബ്രസ്സൽസിൽ ജീവിച്ചു.
സ്വന്തം രാജ്യത്തിന്റെ ഓർമ്മകൾ ഉണർത്തുന്നതുകൊണ്ട് വടക്കൻ നഗരത്തെക്കാൾ അന്ന ബ്രസ്സൽ കൂടുതൽ ഇഷ്ടപ്പെട്ടു.
പാവപ്പെട്ട സ്ത്രീകൾക്കും പെൺകുട്ടികൾക്കും വേണ്ടി ഒരു തയ്യൽ സ്കൂൾ(1832), ബെൽജിയൻ വിപ്ലവത്തിൽ പരിക്കേറ്റ സൈനികർക്ക് വേണ്ടി ഒരു ആശുപത്രി (1830) എന്നിവയും അവർ സ്ഥാപിച്ചു.
വാൻ ഡെർ ഹൾസ്റ്റിന്റെ രാജകുടുംബം
അന്നയുടെ വിവാഹജീവിതം കൊടുങ്കാറ്റ് നിറഞ്ഞതായിരുന്നു.
തുടക്കത്തിൽ തന്നെ, അന്ന സ്വയം വില്യമിനേക്കാൾ റാങ്കിൽ ഉയർന്ന പദവിയുള്ളതായി കണക്കാക്കപ്പെട്ടിരുന്നു.
1829-ൽ അവരുടെ നിരവധി ആഭരണങ്ങൾ മോഷണം പോകുകയും അവരുടെ ഭർത്താവാണ് മോഷ്ടിച്ചതെന്ന് അവർ സംശയിക്കുകയും ചെയ്തു.
കടക്കെണിയിലായതിനാലും സംശയാസ്പദമെന്ന് കരുതുന്ന ആളുകളുമായും ഇടപഴകുന്നതിനാലാണ് അവളുടെ പങ്കാളിയെ മോഷ്ടാവാണെന്ന് അവർ സംശയിച്ചത്.
വില്യമിൻറെ വ്യഭിചാരം അവരുടെ ഇടയിൽ സംഘർഷങ്ങൾ സൃഷ്ടിച്ചു.
1843 വരെ അവർ വേർപിരിഞ്ഞു.
ഇങ്ങനെയൊക്കെയാണെങ്കിലും വില്യം സ്നേഹം നിഷേധിച്ചിട്ടും അന്ന വില്യമിനോടുള്ള അനന്തമായ സ്നേഹം തുടർന്നു.
ഭർത്താവിനും അമ്മായിഅച്ഛനും ഇടയിൽ മധ്യസ്ഥയായും അന്ന പ്രവർത്തിക്കുകയും രാഷ്ട്രീയ സംഘർഷങ്ങൾക്കിടയിൽ അവർ തമ്മിലുള്ള സംഘർഷം ലഘൂകരിക്കാൻ ശ്രമിക്കുകയും ചെയ്തു.
അല്ലാത്തപക്ഷം, ശക്തമായ രാഷ്ട്രീയ ബോധ്യങ്ങൾക്കിടയിലും അവർ രാഷ്ട്രീയമായി സജീവമായിരുന്നില്ല.
ഒരു വ്യക്തിയെന്ന നിലയിൽ അവർ ബുദ്ധിയുള്ളവളും വികാരഭരിതയും, കുടുംബത്തോടു വിശ്വസ്തതയുള്ളവളും, അക്രമാസക്തമായ മനോഭാവവും കാണിച്ചിരുന്നു.
ഹോളണ്ടിലെ കാലഘട്ടത്തിൽ ഡച്ചുഭാഷകൾ, ചരിത്രം, സംസ്കാരം തുടങ്ങിയവ പഠിച്ചു.
അമ്പതിലധികം അനാഥാലയങ്ങൾ അവർ സ്ഥാപിച്ചു.
ദർബാർ വസ്ത്രത്തിൽ അന്ന പാവ്ലോന ( ജീൻ ക്രെറ്റിയൻ വലോയിസ് , (1845)
1840 ഒക്ടോബർ 7-ന്, അവരുടെ അമ്മായിയപ്പൻ, നെതർലാൻഡിലെ വില്യം ഒന്നാമൻ രാജിവച്ചതിനെത്തുടർന്ന്, അവർ നെതർലൻഡിന്റെ പട്ടമഹിഷിയായി.
1842 ഫെബ്രുവരി 1 ന് മരിയ ലൂയിസ രാജ്ഞിയുടെ 343-ാമത്തെ ഡേം ആയി.
ഒരു രാജ്ഞിയെന്ന നിലയിൽ, അന്ന മാന്യയും ധാർഷ്‌ട്യമുള്ളവളും പൊതുജനങ്ങളോട് അകലം പാലിക്കുകയും ചെയ്തിരുന്നു.
പലപ്പോഴും ഫ്രഞ്ച് സംസാരിക്കുന്ന പങ്കാളിയേക്കാൾ മികച്ച ഡച്ച് സംസാരിക്കാൻ അവർ പഠിച്ചു.
പക്ഷേ അവർ കർശനമായ ഒരു മര്യാദ പാലിക്കുകയും ചെയ്തെങ്കിലും ഒരിക്കലും രാജ്ഞിയെന്ന നിലയിൽ വളരെ ജനപ്രീതി നേടുകയും ചെയ്തില്ല.
ആഡംബരം, മര്യാദകൾ, ഔപചാരിക ചടങ്ങുകൾ, ആചാരങ്ങൾ എന്നിവക്ക് അവർ വിലകല്പിച്ചിരുന്നു.
അന്ന പാവ്‌ലോവ്ന റഷ്യയിലെ അമ്മയുമായും സഹോദരങ്ങളുമായും കത്തിടപാടുകൾ നടത്തുകയും അവളുടെ ജന്മദേശത്തിന്റെ ഓർമ്മകൾ അമൂല്യമാക്കുകയും ചെയ്തു.
അവർ ഒരു റഷ്യൻ ആൺകുട്ടികളുടെ ഗായകസംഘം സ്ഥാപിച്ചു.
അവിടെ അംഗങ്ങൾ പരമ്പരാഗത റഷ്യൻ വസ്ത്രങ്ങൾ ധരിക്കേണ്ടതായിരുന്നു.
കൂടാതെ അവർ നെതർലാൻഡ്‌സ് രാജ്ഞിയായിത്തീർന്നതിനേക്കാൾ കൂടുതൽ റഷ്യൻ ഗ്രാൻഡ് ഡച്ചസായി തുടർന്നുവെന്ന് പറയപ്പെടുന്നു.
ഒരു രാജ്ഞി എന്ന നിലയിൽ, അന്ന രാജകൊട്ടാരം വിട്ടു.
കോടതി ജീവിതത്തിൽ നിന്ന് വിരമിക്കുകയും വിവേകപൂർണ്ണമായ ജീവിതം നയിക്കുകയും ചെയ്തു.
മരുമകളും സഹോദരി കാതറിൻറെ മകളുമായ സോഫിയുമായി അവർ അടുത്തില്ല, കാരണം അവരുടെ അമ്മയുടെ പ്രിയപ്പെട്ട കുട്ടിയെന്ന നിലയിലും കാതറിൻറെ സൗന്ദര്യത്തെയും പദവിയെയും അന്നയെ അസൂയപ്പെടുത്തി.
1855-ൽ മകൻ വില്യം മൂന്നാമൻ രാജാവുമായുള്ള കലഹത്തെത്തുടർന്ന് റഷ്യയിലേക്ക് മടങ്ങാൻ അവർക്ക് ആഗ്രഹമുണ്ടായിരുന്നുവെങ്കിലും അവസാനം അവർ അങ്ങനെ ചെയ്തില്ല.
അവലംബം പുറം കണ്ണികൾ Anna Pavlovna of Russia എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) inghist.nl